PATVIRTINTA

 Klaipėdos Gedminų progimnazijos

 direktoriaus 2017 m. rugpjūčio 30 d.

 įsakymu Nr. V1- 45

**KLAIPĖDOS GEDMINŲ PROGIMNAZIJOS MOKINIŲ, SERGANČIŲ LĖTINĖMIS NEINFEKCINĖMIS LIGOMIS (PVZ.: CUKRINIU DIABETU, BRONCHINE ASTMA AR KITA), KURIEMS REIKIA VARTOTI VAISTUS PAGAL GYDYTOJO REKOMENDACIJAS, VAISTŲ ADMINISTRAVIMO TVARKA**

**I. BENROSIOS NUOSTATOS**

1. Klaipėdos Gedminų progimnazijos (toliau tekste – Progimnazija) mokinių, sergančių lėtinėmis neinfekcinėmis ligomis (pvz.: cukriniu diabetu, bronchine astma ar kita), kuriems reikia vartoti vaistus pagal gydytojo rekomendacijas, vaistų administravimo tvarkos aprašas (toliau – Tvarka) parengtas vadovaujantis Lietuvos Respublikos švietimo ir mokslo ministro 2000 m. vasario 11 d. įsakymu Nr. 113 „Dėl moksleivių nelaimingų atsitikimų tyrimo, registravimo ir apskaitos nuostatų“ nustatyta tvarka; Lietuvos higienos norma HN 21:2011 ,,Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2017 m. kovo 13 d. įsakymu Nr. V-284.

2. Tvarka reglamentuota mokinių, sergančių lėtinėmis neinfekcinėmis ligomis (pvz.: cukriniu diabetu, bronchine astma ar kita), kuriems reikia vartoti vaistus pagal gydytojo rekomendacijas, vaistų administravimo tvarka.

**II. MOKINIŲ, SERGANČIŲ LĖTINĖMIS NEINFEKCINĖMIS LIGOMIS (PVZ.: CUKRINIU DIABETU, BRONCHINE ASTMA AR KITA), KURIEMS REIKIA VARTOTI VAISTUS PAGAL GYDYTOJO REKOMENDACIJAS, VAISTŲ ADMINISTRAVIMO ORGANIZAVIMAS**

3. Vaistai, vitaminai ar kiti medikamentai negali būti laikomi Progimnazijos klasėse, sveikatos priežiūros kabinete ar kitose įstaigos patalpose.

4. Progimnazijos darbuotojai negali būti įpareigoti duoti mokiniams vaistų ar patys jų siūlyti.

5. Vaistus mokiniui paduoti gali tik visuomenės sveikatos priežiūros specialistas (toliau – Sveikatos specialistas).

6. Vaistų mokiniams administravimas pagal gydytojų rekomendacijas:

6.1. jei mokiniui gydytojo paskirti vaistai, kuriuos reikia vartoti tuo metu, kai mokinys būna Progimnazijoje, tėvai (globėjai, rūpintojai) Sveikatos specialistui turi pateikti raštišką sutikimą, leidžiantį Progimnazijoje administruoti vaistų naudojimą mokiniui.

6.2. Sveikatos specialistas pagal gydytojo rekomendacijas parengia ir su tėvais (globėjais, rūpintojais) suderina vaisto vartojimo ir administravimo planą: vaistas, dozė, vartojimo tvarkaraštis, vartojimo būdas, galimi pašaliniai efektai.

6.3. Sveikatos specialistas vaistus mokiniui paduoda Progimnazijoje tik tais atvejais, kai mokiniui gydytojo paskirti vaistai turi būti vartojami jam esant įstaigoje.

7. Tėvai (globėjai, rūpintojai) Sveikatos specialistui vaistus turi pateikti originalioje pakuotėje su informaciniu lapeliu. Ant pakuotės turi būti užrašytas mokinio, kuriam skirti vaistai, vardas ir pavardė. Pirma vaistų dozė turi būti suvartota mokiniui esant namie.

8. Vaistus mokiniui Progimnazijoje gali duoti ir mokinio tėvai (globėjai, rūpintojai).

**III. MOKINIŲ, SERGANČIŲ LĖTINĖMIS NEINFEKCINĖMIS LIGOMIS (PVZ.: CUKRINIU DIABETU, BRONCHINE ASTMA AR KITA), KURIEMS REIKIA VARTOTI VAISTUS PAGAL GYDYTOJO REKOMENDACIJAS, VAISTŲ ADMINISTRAVIMO VYKDYMO TVARKA**

9. Siekiant išvengti vaisto vartojimo klaidų, kiekvieną kartą mokiniui duodant vaistą, patikrinti:

9.1. patikrinti mokinio, kuriam vaistas išrašytas, tapatybę;

9.2. ar teisinga vaisto dozė, vartojimo laikas, būdas.

10. Mokinys vaistą turi suvartoti tik stebint Sveikatos specialistui.

**IV. BAIGIAMOSIOS NUOSTATOS**

11. Progimnazijos Sveikatos specialistas atsakingas už mokinių, sergančių lėtinėmis neinfekcinėmis ligomis (pvz.: cukriniu diabetu, bronchine astma ar kita), kuriems reikia vartoti vaistus pagal gydytojo rekomendacijas, vaistų administravimo organizavimą ir vykdymą. Sveikatos specialistas savo funkcijoms vykdyti pasitelkia Progimnazijos bendruomenę (pedagogus, jų tėvus, (globėjus, rūpintojus).

12. Tvarkos vykdymo kontrolę vykdo Progimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_